  Анжелика Тихонова корреспондент 4-тӥ куарусёнэ Удмуртиысь школаосы нырысетӥ классэ мынэм 23 сюрс пала пиналъёс Ижкарысь циркын нимысьтыз возьматонъёс кутскизы. Со сярысь элькун тӧролэн но кивалтэтлэн пресс-службазы ивортэ. Улосвыл кивалтэтэн радъяськись сяме пырем возьматонъёсы туэ одӥг но ӝыны сюрслы тросгес пиналъёс вуылозы.  Цирке люкаськем пиналъёсты Удмуртиысь дышетонъя но тодосъя министр Светлана Болотникова пумитаз. Туж потэ, та синмаськымон циркамы ортчытэм паймымон нунал улытозяды тодады мед кылёз шуыса. Сӥзисько тӥледлы быдэс дышетскон ардэс капчи мылкыдын ортчытыны, выль тодон-валан басьтыны но анай-атайёстэс шумпоттыны Светлана Болотникова, Удмуртиысь дышетонъя но тодосъя министрПиналъёсты шулдыр клоун шулдыртоз, омырын лобась гимнастъёс паймытозы, дышетэм валъёс но пуныос шумпоттозы.  Удмуртиысь нырысетӥ классэ мынэм пиналъёс циркын 17 фото 4-9 куартолэзе пиналъёс понна 15 возьматонъёс ортчозы. Ёросъёсысь но мукет каръёсысь вуись пиналъёсты пӧсь сиёнэн утялтозы, ваньзылы кынтэмйӧл кузьмалозы. Гуртъёсысь но мукет каръёсысь дышетскисьёсты Ижкаре кун автоинспекциын ужасьёс чаклам улсын школа автобусъёсын вуттозы Светлана Болотникова Удмуртилэн кивалтэтэз азьланяз но та ӟеч сямез азинтоз шуыса оскытӥз. Пусъём, нырысетӥ классэ вамыштӥсьёслы ужрад туж 17-тӥзэ радъяське ини. Со дыр ӵоже цирке 270-лэсь ятыр пиналъёс вуылӥзы.  Тегъёс: Дышетон Ижкар Цирк Удмуртия нылпиос Мерлык СветланаБолотникова  